MERANIE ELEKTRICKÉHO NAPÄTIA A ELEKTRICKÉHO PRÚDU
Teoretický úvod:  

Základnými prístrojmi na meranie elektrických veličín sú ampérmeter na meranie prúdu a voltmeter na meranie napätia. Univerzálne meracie prístroje sú konštrukčne vyhotovené tak, že ich možno použiť ako ampérmeter aj voltmeter (PU 500, PU 501, Polytest 1W, Avomet). Nameranú hodnotu ukazuje na stupnici ručička. Aby odčítanie nameranej hodnoty nebolo zaťažené chybou z úkosu (paralaxou), pri odčítaní sa na stupnicu musíme pozerať zhora, kolmo na merací prístroj.

Na stupnici meradla sú okrem vlastnej stupnice aj značky výrobcu  a znaky meranej jednotky, značky obsahujúce informácie o meracej sústave, polohe prístroja pri meraní, použití prístroja, triede presnosti, skúšobnom napätí a pod. Napríklad :

Podmienkou správneho merania v elektrickom obvode je kvalitné elektrické spojenie všetkých prvkov v obvode. Preto venujeme pozornosť spojovacím vodičom. Obvod treba zapájať opatrne, aby sa konce vodiča (banániky) nedeformovali a nepoškodili pružný dotyk zabezpečujúci kvalitné spojenie v zdierke. Výhodné je použiť farebné vodiče, aby sa rozlíšili jednotlivé obvody.

Obvod zapájame podľa nakreslenej schémy. Vychádzame vždy od jedného pólu zdroja, postupne zostavíme základný obvod, až potom pripájame paralelné obvody (napr. voltmeter). Na meracích prístrojoch nastavíme najväčší rozsah (na voltmetri rozsah, ktorý zodpovedá napätiu zdroja). Zostavený obvod nikdy nepripojíme hneď na zdroj, ale ho skontrolujeme najprv sami, potom vyučujúci. 

Keď namerané hodnoty napätia a prúdu zodpovedajú vopred odhadnutým hodnotám, upravíme rozsah meracích prístrojov. Rozsah volíme tak, aby výchylky ručičiek boli dostatočne veľké a aby bolo možné čítať v druhej polovici stupnice.

Pri práci s elektrickým obvodom dbáme na pravidlá o bezpečnosti pri práci. Nedotýkame sa odizolovaných častí obvodu, pracujeme iba s dovoleným napätím a prúdom. Akékoľvek úpravy v elektrickom obvode robíme iba pri odpojenom zdroji.

Meranie napätia a prúdu
Elektrický prúd meriame ampérmetrom zapojeným sériovo s časťou obvodu v ktorej chceme zmerať elektrický prúd. Keďže vnútorný odpor ampérmetra je veľmi malý, nesmieme ho nikdy pripojiť bez spotrebiča priamo na zdroj. Pri meraní jednosmerného prúdu musíme dbať, aby sme dodržali správnu polaritu prístroja vzhľadom na zdroj napätia. Rozsah ampérmetra možno zväčšiť sústavou paralelne spojených bočníkov priamo v prístroji.

Základné zapojenie pre meranie prúdu ampérmetrom.

Elektrické napätie meriame voltmetrom pripojeným k miestam, v ktorých meriame rozdiel potenciálov paralelne. Voltmeter má mať čo najväčší vnútorný odpor, aby ním prechádzal minimálny prúd, ktorý významne nezmení prúdové pomery v danej vetve obvodu. Rozsah voltmetra možno rozšíriť predradnými rezistormi spojenými sériovo s meracou sústavou prístroja. Aj tieto rezistory sú priamo v prístroji.

Základné zapojenie pre meranie napätia voltmetrom.

//OPAKOVANIE//

Chyby pri meraní napätia a prúdu
Chyba metódy je spôsobená tým, že meracie prístroje majú vplyv na merané hodnoty napätia a prúdu. Zaradenie ampérmetra do obvodu spôsobuje zmenšenie prúdu, ktorý sme chceli merať. Keď má byť táto chyba zanedbateľná, musí byť odpor ampérmetra oveľa menší, ako je súčet odporov vonkajšej časti obvodu a vnútorného odporu zdroja. Podobne paralelným spojením voltmetra s daným spotrebičom sa mení prúd odoberaný zo zdroja, čím sa mení aj merané napätie. Ak má byť táto chyba zanedbateľná, musí byť odpor voltmetra oveľa väčší ako odpor spotrebiča.

Chyba prístroja závisí od konštrukcie a stavu daného prístroja. Táto chyba je podmienená mnohými čiastkovými chybami, napr. chybou vyvolanou trením, nesprávnym vyvážením otočnej časti prístroja, nesprávnym delením, alebo umiestnením stupnice, zvyškovou deformáciou pružín a pod. Tieto okolnosti sa hodnotia už vo výrobe a prístroj sa zaradí do istej triedy presnosti, ktorá vyjadruje jeho presnosť. Trieda presnosti vyjadruje v percentách pomer dovolenej chyby prístroja (t.j. šírky intervalu, v ktorom leží správna hodnota meranej veličiny pri zachovaní všetkých pravidiel merania) a jeho menovitej hodnoty (t.j. najväčšej hodnoty, ktorú možno odčítať na stupnici prístroja). To značí, že trieda presnosti vlastne vyjadruje relatívnu odchýlku merania spôsobenú prístrojom. Neurčuje teda presnosť jednotlivých meraní, ale iba dáva dosiahnuteľný stupeň presnosti pri zachovaní všetkých pravidiel merania. Výrobca meracieho prístroja zaručuje, že relatívna odchýlka spôsobená prístrojom neprekročí istú dovolenú hranicu.
Ak označíme                                                   potom

Výsledok merania môžeme potom udať formou intervalu a relatívnej odchýlky merania

Keďže relatívna odchýlka meranej veličiny spôsobená prístrojom závisí nepriamo úmerne od veľkosti výchylky, usilujeme sa ručičkovým meracím prístrojom merať tak, aby jeho ručička ukazovala čo možno najväčšiu výchylku.
Chyba pri odčítaní závisí najmä od vhodnej stupnice a ručičky prístroja. Pri dobrých laboratórnych prístrojoch je chyba pri odčítaní vždy menšia ako chyba prístroja. Chyba pri odčítaní závisí aj od experimentálnej skúsenosti toho, kto meria. Pri školských laboratórnych prácach odhadujeme zvyčajne polovicu jedného dielika stupnice. Chyba pri odčítaní môže byť spôsobená tiež rozličnými rušivými vplyvmi. Vplyv týchto tzv. náhodných chýb možno obmedziť opakovaným meraním danej veličiny.

Celková odchýlka merania napätia, alebo prúdu je daná súčtom odchýlok merania vyplývajúcich z uvedených chýb. Niektoré z týchto odchýlok bývajú často malé a možno ich vzhľadom na ostatné zanedbať. Pri použití našich prístrojov stačí uvažovať iba o chybe prístroja.

//KONIEC OPAKOVANIA//
Meranie elektrického výkonu v jednosmernom obvode
Výkon jednosmerného prúdu je daný súčinom napätia a prúdu:
P=U.I  (W,V,A)

Meranie jednosmerného výkonu voltmetrom (a) a ampérmetrom (b)
Regulácia prúdu a napätia:
Pri mnohých meraniach potrebuje regulovať prúd alebo napätie. To umožňujú regulovateľné zdroje (napr. regulačné transformátory, natáčavé transformátory, riadené usmerňovače.), ale tiež reostaty a potenciometre.

 

Podľa regulovanej veličiny rozdeľujeme reguláciu na:
· prúdovú

· napäťovú

· zmiešanú.

	obr. 1 a). riadenie prúdu 
	obr. 1 b). riadenie napätia 
	obr. 1 c). riadenie napätia a prúdu 


· pre nenáročné účely niekedy stačí jednostupňová regulácia prúdu v spotrebiči S sériovým reostatom (obr. 1 a )

· na ďalšom (obr.1 b) základné zapojenie potenciometra pre reguláciu napätia na spotrebiči S. Zapojenie je vhodné pre spotrebiče s veľkým odporom a s malým prúdom.

· pre náročnejšie účely zvolíme dvojstupňovú reguláciu (prípadne viacstupňovú), obyčajne s možnosťou hrubej a jemnej regulácie. To možno dosiahnuť napr. použitím regulovaného zdroja a reostatu, ale aj použitím dvoch posuvných rezistorov.

· v prípade zapojenia dvojitého sériového reostatu dosiahneme široký rozsah a jemnosť regulácie. Odpor R1 (prvý v poradí od zdroja) zvolíme asi trikrát až šesťkrát väčší ako odpor R2. Potom rezistorom R1 regulujeme hrubo, rezistorom R2 jemne.

Iné regulačné zapojenia s viac ako dvomi regulačnými rezistormi:
· dvojitý paralelný reostat s dvomi posuvnými rezistormi zapojíme paralelne. Nevýhoda – ľahká možnosť prúdového zaťaženia jedného z obidvoch rezistorov neopatrnou manipuláciou

· dvojitý kaskádový potenciometer, kde na výstup prvého potenciometra zapojíme vstup druhého. Použitie tam, kde zdroj prúdu musí byť jednopólovo spojený so spotrebičom.

Zmena rozsahu A-metra a V-metra
1. Zmena rozsahu A-metra.
      Ampérmetre pripájame do obvodu do série. Aby ampérmeter mal čo najmenšiu spotrebu musí mať veľmi malý vnútorný odpor. Tejto požiadavke najlepšie vyhovujú feromagnetické ampérmetre a magnetoelektrické bez usmerňovača.

      Pre meranie jednosmerných prúdov sa najčastejšie používa magnetoelektrický merací prístroj.

 

Zmenu meracieho rozsahu ampérmetra môžeme uskutočniť:
· bočníkom,

· zaradením časti meracej sústavy,

· pomocou odbočiek z meracej cievky,

· pomocou meracieho transformátora prúdu.

Zmena meracieho rozsahu ampérmetra - bočníkom

·  RB - odpor bočníka,

·  RS - vnútorný odpor ampérmetra,

·  RC - celkový odpor,

·  I - meraný prúd,

·  IB - prúd pretekajúci bočníkom,

·  IS - prúd pretekajúci meracou sústavou.

Podľa I. KZ platí: 

Pre pomer prúdov platí:

Úpravou dostaneme:

Keďže platí:

[image: image11.png]



 

n - (pomerné zväčšenie rozsahu) - je číslo, ktoré udáva koľkokrát sa rozsah zväčší 
Potom odpor bočníka vypočítame zo vzťahu:

Celkový odpor RC dostaneme z paralelného zapojenia vnútorného odporu ampérmetra RS a bočníka RB:



Príklad pre zmenu rozsahu pomocou bočníkov - prepínačom

2. Zmena rozsahu V-metra.
   Voltmetra pripájame do obvodu paralelne. Aby voltmeter mal čo najmenšiu spotrebu musí mať veľmi veľký vnútorný odpor. Na meranie jednosmerných napätí sa najčastejšie používajú magnetoelektrické voltmetre, na meranie striedavých napätí môžeme použiť magnetoelektrické voltmetre s usmerňovačom.

Zmena rozsahu voltmetra sa uskutočňuje:
· predradným odporom,

· meracím transformátorom napätia,

· odporovým deličom,

· kapacitným deličom.

Zmena meracieho rozsahu voltmetra - predradníkom

  Rp - predradný odpor,

   Rv - vnútorný odpor voltmetra,

   U2 - merané napätie,

   U1 - maximálne merané napätie voltmetra určené vnútorným odporom voltmetra ,

   U2 - U1 - úbytok napätia na predradnom odpore.

V obvode platí, že obvod preteká jeden prúd, keďže zapojenie predradného odporu a vnútorného odporu voltmetra sú zapojené do série. Tento prúd vytvára na jednotlivých častiach obvodu úbytok napätia.

   Na predradnom odpore Rp je úbytok napätia U2 - U1 (rozdiel meraného napätia U2 a maximálneho meraného napätia pre vnútorný odpor voltmetra.

   Pre pomer odporov platí:

Z tohto vzťahu vyjadríme Rp:

Keďže platí:

Potom predradný odpor  vypočítame zo vzťahu:

systém s otočnou cievkou s usmerňovačom





 vodorovná poloha stupnice pri meraní 





trieda presnosti 1,5; možno merať striedavé aj jednosmerné napätie (prúd)

U    - nameraná hodnota napätia


Uj   - menovitá hodnota napätia (rozsah) 


U - odchýlka merania napätia


U - relatívna odchýlka merania napätia


P  - trieda presnosti prístroja

